Atlete hardloop die 1500m naelloop.
Sommige tale, soos Duits en Russies, verwys na hierdie aktiwiteite as "ligte atletiek" om dit te onderskei van sportsoorte soos stoei en gewigte optel.
2 Atletiek seisoene
3 Opelug atletiek
Die oorspronklike en enigste item by die eerste antieke Olimpiese Spele in 776 vC was 'n wedren op 'n baan oor die lengte van die stadion.
Die Pythiese Spele (begin in 527 vC) wat elke vier jaar in Delphi gehou is.
Die Ismiese Spele (begin in 523 vC) wat elke twee jaar op die Landlengte van Korinthe gehou is.
Die Nemeïese Spele (begin in 516 vC) wat elke twee jaar in Argolid gehou is.
Die Romeinse Spele - Die Romeinse Spele, wat ontstaan het van die Etruriërs eerder as die Grieke, het wedlope en gooi-items nie so belangrik geag nie. Strydwa-renne en stoei, albei Griekse sportsoorte, asook die Etruriese swaardgeveg met gladiatore, het baie aandag geniet.
Die Tailteaanse Spele (skynbaar in 1829 vC begin) - gehou naby waar vandag Telltown in Ierland is, was 'n dertigdaagse byeenkoms met items soos wedrenne en klipgooi-items.
Atletiek is in die eerste moderns Olimpiese Spele in 1896 ingesluit en het sedertdien die ruggraat daarvan gevorm. Vrou is eers met die 1928 Spele toegelaat om deel te neem aan baan- en velditems.
'n Internasionale liggaam, die Internasionale Amateur Atletiekfederasie (IAAF) is in 1912 gestig; die huidige naam, die Internasionale Vereniging van Atletiekfederasies, is in 2001 aanvaar. Die IAAF het aparte opelug Wêrelskampioenskap in 1983 gevestig. Dar is ook 'n aantal streekspele, soos die Europese Kampioenskap, die Pan-Amerkiaanse Kampioenskap en die Statebondspele. Verder is daar ook 'n professionele IAAF Goue Liga sirkelgang wat opbou tot die IAAF Wêreld Atletiekfinaal, asook binnenshuise kampioenskappe soos die Wêreld Binnenshuise Kampioenskap. Die sport het 'n baie hoë profiel gedurende groot kampioenskappe, veral die Olimpiese Spele, maar is andersinds minder gewild.
In Suid-Afrika word die sportsoort gereguleer deur Atletiek Suid-Afrika (ASA). Die belangrikste Suid-Afrikaanse atletiekkompetisie is die Geelbladsye-reeks wat jaarliks gehou word. Daar is ook verskeie landloop-wedlope en padwedlope wat deur ASA gereguleer word.
Atletiek seisoene[wysig | wysig bron]
Tipiese "ovaal" baan wat bestaan uit twee halfsirkels wat gelas is deur reguit seksies.
Die meeste binnenshuise atletiekbane is 200 m lank en bestaan uit 8 bane. Daar is ook sekere bane wat 150 m is en selfs sommiges so klein as 120 m. Party "groot bane" (groter as 200 m) is gewild onder Amerikaanse atlete ten spyte van die feit dat dit nie geldig geag word vir die opstel van rekords nie. Die draaie van 'n binnenshuise baan is dikwels teen 'n skuinste om op te maak vir die klein radius van die draai.
In 'n binnenshuise atletiekbyeenkoms neem atlete aan die gewone items as by 'n opelugbyeenkoms deel, met die uitsondering van die 100 m, 100 m/110 m hekkies (wat vervang word deur 55 m of 60 m naellope of 55 m en 60 m hekkies), die 10 000 m wedloop, 3 000 m hinderniswedloop en die 400 m hekkies. Binnenshuise byeenkomste het die toevoeging van 'n 3 000 m wedloop in plaas van die 10 000 m wedloop. Die 5 000 m is normaalweg die langste item wat binnenshuis gehardloop word, maar daar was kere wat daar langer items gehardloop is. In die middel van die 20ste eeu was daar 'n "tweestryd"-wedloop op die binnenshuise baan van Madison Square Garden, waar twee mans 'n marathon van 42,2 km gehardloop het maar sulke gebeure is baie skaars.
Vir atlete wat aan multi-it